રાધિકા કહે છે કે હું માત્ર સારું કામ કરવા ઇચ્છતી હોવાથી મેં હંમેશાં એ જોયું છે કે મને સારું કામ કરવાના કેટલા મોકા મળી રહ્યા છે. ‘રક્તચરિત્ર’ અને ‘શોર ઇન ધ સિટી’ ફિલ્મમાં અભિનય કર્યા બાદ હું મારી ડાન્સ ટ્રેનિંગ લેવા લંડન ચાલી ગઇ. બે વર્ષ સુધી ત્યાં રહી. પરત ફરી ત્યારે મને ‘બદલાપુર’ ફિલ્મ મળી. આ ફિલ્મે મને અભિનેત્રીના રૂપમાં જબરદસ્ત ઓળખ અપાવી. ‘બદલાપુર’ ફિલ્મ બાદ મારી ગણતરી ખૂબ જ બોલ્ડ અને હોટ અભિનેત્રીના રૂપમાં થઇ. મેં ક્યારેય એવું વિચાર્યું ન હતું. રાધિકા એમ પણ કહે છે કે આપણે જે દેશમાં રહીએ છીએ ત્યાં અભિનેત્રીને હોટ માનવામાં આવે છે. મારા મત મુજબ મારી કોઇ ઇમેજ નથી. હું બોલ્ડ છું, પરંતુ બોલ્ડ પાત્ર ભજવવાનો મતલબ અંગપ્રદર્શન કરવાનો નથી. •